تېرو ۲۴ ساعتونو کې د سرې میاشتې د فعالیتونو خبرونه: ننګرهار/ خوست/ پکتیکا/ غزنی/ پکتیا/ میدان وردګ: له ۱،۱۴۰ اړمنو او بېوزلو کورنیو سره د ۹.۱۲۰ ټنه خُرما مرسته وشوه، چې هرې کورنۍ ته ۸ کیلو خُرما ورکړل شوه. سمنګان: د مرکز ایبک په مختلفو سیمو کې له ۲۵۰ اړمنو او بېوزلو کورنیو سره د ۱.۸ ټنه خوراکی توکو مرسته وشوه. ارزګان: ښوونیز مرکز کې ۴۰ تنو زده کوونکو ته د سرې میاشتې د پېژندنې په موخه نشراتی غونډه ترسره شوه. د هېواد په کچه: د ۳۵ ښوونیزو مرکزونو له لارې په تېره یوه اونۍ کې ۲،۹۱۱ تنو ته په بېلابېلو برخو کې زده کړې ورکړل شوې دی. تخار: ‏تېرو ۳۰ ورځو کې د روغتیاپالو پر مټ په بېلابېلو سیمو کې ۶،۴۷۷ تنه ناروغانو ته روغتیایی خدمات وړاندې شوی. پروان: ښوونیز مرکز کې د قرآنکریم، دری، انګلیسی او ریاضی برخو کې له ۸۰ تنه زده کوونکو څخه آزموینه واخیستل شوه.